Official Journal L 236 , 23/09/2003 P. 0819 - 0820



A. REACHTAÍOCHT TALMHAÍOCHTA 1. An Conradh ag bunú an Chomhphobail Eorpaigh, Teideal VI, Caibidil 1, Rialacha Iomaíochta. D'ainneoin Airteagail 87 agus 88 de Chonradh CE, féadfaidh an Chipir le linn tréimhse 5 bliana ó dháta an aontachais státchabhair a sholáthar chun a áirithiú nach dtiteann an meánioncam teaghlaigh i limistéir dhíothacha áirithe faoi bhun 80% den mheánioncam teaghlaigh náisiúnta. Ní sholáthrófar an chabhair sin ach amháin d'fheirmeoirí atá rannpháirteach i scéimeanna forbartha tuaithe amach uathu siúd a bhaineann le hAirteagail 4, 5, 6, 7, 25, 26, 27 agus 28 de Rialachán (CE) Uimh. 1257/1999 ón gComhairle maidir le tacaíocht d'fhorbairt na tuaithe ón gCiste Eorpach um Threoraíocht agus Ráthaíocht Talmhaíochta (CETRT) agus ag leasú agus ag aisghairm Rialacháin áirithe [1]. Tíolacfaidh an Chipir don Choimisiún tuarascáil bhliantúil maidir leis na bearta státchabhrach a chur chun feidhme ina sonraítear foirm na cabhrach agus na méideanna. 2. 31996 R 2200: Rialachán (CE) Uimh. 2200/96 ón gComhairle an 28 Deireadh Fómhair 1996 maidir le comheagraíocht na margaí i dtorthaí agus glasraí (IO L 297, 21.11.1996, lch. 1), mar atá arna leasú go deireanach le: - 32002 R 1881: Rialachán (CE) Uimh. 1881/2002 ón gComhairle an 14.10.2002 (IO L 285, 23.10.2002, lch. 13). De mhaolú ar Airteagal 23(4) de Rialachán (CE) Uimh. 2200/96, beidh feidhm sa Chipir ar feadh 5 bliana ó dháta an aontachais ag na huasteorainneacha do chúiteamh ar tharraingt siar arna socrú in Airteagal 23(4). Do na blianta margaíochta 2004/2005-2008/2009 is iad na huasteorainneacha 20% den chainníocht arna margú i gcás úll, piorraí, péitseog agus caor finiúna boird agus 10% i gcás torthaí citris. 3. 31997 R 2597: Rialachán (CE) Uimh. 2597/97 ón gComhairle 18 Nollaig 1997 ag leagan síos rialacha breise maidir le comheagraíocht an mhargaidh i mbainne agus táirgí bainne lena n-ól (IO L 351, 23.12.1997, lch. 13), mar atá arna leasú go deireanach le: - 31999 R 1602: Rialachán (CE) Uimh. 1602/1999 ón gComhairle an 19.7.1999 (IO L 189, 22.7.1999, lch. 43). De mhaolú ar Airteagal 3(1) de Rialachán (CE) Uimh. 2597/97, ní bheidh feidhm ar feadh tréimhse cúig bliana ó dháta an aontachais ag na ceanglais a bhaineann le cion íosta saille bainne maidir le bainne le hól arna tháirgeadh sa Chipir. Ní fhéadfar bainne le hól nach gcomhlíonann na ceanglais a bhaineann le cion saille a mhargú ach amháin sa Chipir nó féadfar é a onnmhairiú go tríú tír. 4. 31999 R 1254: Rialachán (CE) Uimh. 1254/1999 ón gComhairle an 17 Bealtaine 1999 maidir le comheagraíocht an mhargaidh i mairteoil agus laofheoil (IO L 160, 26.6.1999, lch. 21), mar atá arna leasú go deireanach le: - 32001 R 2345: Rialachán (CE) Uimh. 2345/2001 ón gCoimisiún an 30.11.2001 (IO L 315, 1.12.2001, lch. 29). De mhaolú ar Airteagal 12(1) de Rialachán (CE) 1254/1999, déanfar cur i bhfeidhm an dlúis stocála a chéimniú isteach de réir a chéile ar bhonn líneach sa Chipir ó 4,5 c in aghaidh an heicteáir don chéad bhliain tar éis an aontachais go 1,8 c in aghaidh an heicteáir cúig bliana tar éis an aontachais. [1] IO L 160, 26.6.1999, lch. 80. --------------------------------------------------